CELEX: 62013CN0086
Language: lt
Date: 2013-02-20 00:00:00
Title: Byla C-86/13: 2013 m. vasario 20 d. pareikštas ieškinys byloje Europos Komisija prieš Europos Sąjungos Tarybą

27.4.2013   
            
            
               LT
            
            
               Europos Sąjungos oficialusis leidinys
            
            
               C 123/12
            
         2013 m. vasario 20 d. pareikštas ieškinys byloje Europos Komisija prieš Europos Sąjungos Tarybą
   
   (Byla C-86/13)
   2013/C 123/19
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama J. Currall, D. Martin, J.-P. Keppenne
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2012 m. gruodžio 20 d. Tarybos sprendimą, kuriuo ji atsisakė priimti Komisijos pasiūlymą dėl Tarybos reglamento, kuriuo nuo 2012 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai.
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija grįsdama savo ieškinį pateikia tris pagrindus.
   Pirmasis pagrindas susijęs su Pareigūnų tarnybos nuostatų 65 straipsnio bei XI priedo 1, 3 ir 10 straipsnių pažeidimu, nes nesant Komisijos pasiūlymo taikyti XI priedo 10 straipsnyje numatytą išimtį, Tarybos buvo prašoma priimti iki 2012 m. gruodžio 31 d. pasiūlymą dėl Sąjungos pareigūnų ir kitų tarnautojų darbo užmokesčio ir pensijų tikslinimo, kurį pateikė Komisija pagal XI priedo 3 straipsnį. Taryba neturės kompetencijos priimti sprendimą, kuriuo iš esmės taikomas 10 straipsnis, nesant tinkamo Komisijos pasiūlymo ir nedalyvaujant Parlamentui, kuris yra bendras įstatymų leidėjas pagal 10 straipsnį.
   Antrasis pagrindas susiję su Pareigūnų tarnybos nuostatų 64 straipsnio bei XI priedo 1 ir 3 straipsnių pažeidimu, nes Taryba nepriėmė, nors turėjo tai padaryti, naujų korekcinių koeficientų, taikomų darbo užmokesčiui ir pensijoms, kuriuos pasiūlė Komisija, siekdama užtikrinti vienodą pareigūnų ir pensininkų vertinimą, neatsižvelgiant kiekvienu konkrečiu atveju į darbo ar gyvenamąją vietą.
   Trečiasis pagrindas susijęs su visišku motyvacijos nebuvimu, nes Taryba tik konstatavo kvalifikuotos balsų daugumos, reikalingos Komisijos pasiūlymui priimti pagal XI priedo 3 straipsnį, nesurinkimą ir nepaaiškino, kodėl jis buvo atmestas. Šis pagrindas susijęs tiek su darbo užmokesčio ir pensijų tikslinimu, tiek su naujų korekcinių koeficientų priėmimu.